Lav et referat af nedenstående tekst:

Tekst:
Tredje gang var ikke lykkens gang for Aalborg Håndbold, der lørdag for tredje gang i træk tabte i Champions Leagues gruppespil. På udebane mod Barcelona måtte håndboldherrerne fra Aalborg se sig slået med 44-35 af det spanske storhold. Aalborg er dog fortsat godt placeret på en fjerdeplads i gruppe A med otte point efter otte kampe. Og en plads i top-6 betyder, at holdet er videre til ottendedelsfinalerne. Aalborg var aldrig foran i opgøret mod det spanske storhold men hang dog godt med frem til slutningen af første halvleg, hvor stillingen var 14-14. I anden halvleg trak Barcelona for alvor fra Aalborg Håndbold, som også havde en række afbrændere. Og defensivt havde Aalborg Håndbold store problemer, og derfor blev nederlaget så stort som 44-35. Næste kamp for Aalborg Håndbold er på hjemmebane på onsdag, hvor holdet tager imod Bjerringbro-Silkeborg i Primo Tours Ligaen.

Referat:
Barcelona var for stor en mundfuld for håndboldherrerne fra Aalborg